http://www.loc.gov/mods/v3 http://www.loc.gov/standards/mods/v3/mods-3-2.xsd
Od environmentálneho povedomia podnikov po zodpovedne udržateľnú komunikáciu
Snaha spoločností o zabezpečenie konceptu zeleného marketingu musí vychádzať z požiadaviek cieľových trhov a musí byť v súlade s ich poslaním a legislatívnymi požiadavkami. Zároveň je environmentálna komunikácia dôležitá v snahe o zlepšenie imidžu. Článok sa zaoberá vybranými aspektmi environmentálneho povedomia spoločností, jeho pôvodom a hnacími silami rozmachu greenwashingu. Zameriava sa na environmentálnu komunikáciu v súvislosti s environmentálnym manažérstvom ako efektívnym nástrojom na podporu udržateľnej komunikácie zodpovedných spoločností a objasňuje dôležitosť uplatňovania environmentálneho manažérstva vrátane environmentálnych auditov. Na základe analýz príspevok poukazuje na využívanie environmentálnej komunikácie v spoločnostiach, pričom odporúča vnímať ju ako súčasť všetkých procesov a riadenia výkonnosti na všetkých úrovniach podnikania. Ako základné vedecké metódy boli použité analýza, syntéza, indukcia a dedukcia, abstrakcia a porovnávanie. Cieľom článku je objasniť vznik éry environmentálneho povedomia vrátane hnacích síl greenwashingu spojených s environmentálnou komunikáciou spoločností a identifikovať možnosti zlepšenia kvality komunikácie.